Kuktiškių herbas

Kuktiškių herbas – vienas iš Kuktiškių miestelio ir seniūnijos (Utenos rajono savivaldybė) heraldikos atributų.

Aprašas

Herbo auksiniame lauke raudonas kukutis su raudonai juodu kuodu, sparnais ir uodega. Snapas, akis ir kojos sidabriniai.

Simbolika 

Nors miestelio vardas yra hidroniminės kilmės, tačiau tautosakoje Kuktiškės dažnai siejamos su paukščio vardu. Kukutis – žalvarninių būrio kukučių šeimos spalvingas atstovas ant galvos turintis vėduokle išsiskleidžiantį kuodą. Paukštis yra tarsi tarpininkas tarp žemės ir dangaus.

Istorija

2002 m. liepos 4 d. herbą dekretu Nr. 1829 patvirtino Lietuvos Respublikos Prezidentas. Herbo etalono autorius – dailininkė Vida Navikienė.

Šaltiniai 

Kuktiškės
2002 m. patvirtinti Lietuvos gyvenviečių herbai
Utenos rajono savivaldybės gyvenviečių herbai